Danny Smoke se tweede musiekvideo in 'n trilogie is 'sensueel, romanties' - Afrikaanse Musiek Nuus
17 Desember 2019 22 Desember 2019 Digitaal
Sensueel en romanties… Danny se eiland-vakansie bereik sy volgende hoofstuk met sy musiekvideo van, T-shirt. Die gevoelens van 'n nuwe liefde word uitgebeeld in die dra van 'n eenvoudige T-shirt.
T-shirt is deel van 'n trilogie en volg op die vrystelling van Soek Jy Aandag Of Soek Jy My Lyf? wat onlangs vrygestel is. In laasgenoemde se video begin Danny 'n nuwe verhouding met 'n beeldskone vreemdeling. Soos wat hulle paaie herhaaldelik kruis groei hulle passie en energie vir mekaar.
Danny se eerste enkelsnit, Jou Lippe, was uit die staanspoor 'n gunsteling onder musiekliefhebbers en was die perfekte lusmaker vir sy debuutalbum, Swaeltjies, wat ook nou landwyd beskikbaar is!